wickkiey/tamil-wikipedia-chunked huggingface dataset:
# விக்கிப்பீடியா:பங்களிப்பாளர் அறிமுகம்/தமிழ்நாடு

__NOTOC__
தமிழ் விக்கிப்பீடியாவுக்குச் சிறப்பாகப் பங்களித்து வரும் தமிழ்நாட்டைச் சேர்ந்த பங்களிப்பாளர்கள் சிலரைப் பற்றிய அறிமுகம்.
# விக்கிப்பீடியா:தேவைப்படும் கட்டுரைகள்

புதிய பங்களிப்பாளர்கள் எழுதிப் பார்க்கக்கூடிய வகையில், தமிழ் விக்கிப்பீடியாவுக்குத் தேவைப்படும் சில கட்டுரைகளின் தொகுப்பு.  
- மாவட்டம் வாரியாக தேவைப்படும் கட்டுரைகள்
- நாடுகள் வாரியாக தேவைப்படும் கட்டுரைகள்
- மாநிலங்கள் வாரியாக தேவைப்படும் கட்டுரைகள்
- தேவைப்படும் அறிவியல் கட்டுரைகள்
# ஜாக்லின் விக்டர்

**ஜாக்லின் விக்டர்** (*Jaclyn Victor*, பிறப்பு: டிசம்பர் 4 1978), மலேசியாவில் புகழ் பெற்ற பாடகி. *மலேசிய ஜாக்* என்று அழைக்கப்படும் திரைப்பட நடிகை. *Malaysian Idol* எனும் தொலைக்காட்சித் தாரகை. அவருடைய குரல் வளத்தின் சிறப்பிற்காக, **ஆசிய தேவதை** என்றும் புகழப் படுகிறார்.  
சோனி இசை நிறுவனத்தின் ஒப்பந்தப் பாடகியாகத் தேர்வு செய்யப்பட்டவர். பல இனிமையான பாடல்களைப் பாடி ஆசியான், ஆசியத் தாரகை என்று புகழையும் பெற்றவர். 2011 ஆம் ஆண்டு இவர் அப்பளம் எனும் தமிழ்த் திரைப்படத்தில், நளினி எனும் கதாநாயகி வேடத்தில் நடித்தார். இந்தப் படம் அண்மைய காலங்களில், மலேசியத் தமிழர்களை மிகவும் கவர்ந்த திரைப்படம் ஆகும்.
# ஜாக்லின் விக்டர்

## வரலாறு

ஜாக்லின் விக்டர் ஒரு தமிழ்க் குடும்பத்தைச் சேர்ந்தவர். இவர் கோலாலம்பூர் மாநகரில் இருந்து 15 கி.மீ. தொலைவில் இருக்கும் கெப்போங் புறநகர்ப் பகுதியில் பிறந்தவர். இவருடைய தாயாரின் பெயர் மெகி விக்டர். தந்தையாரின் பெயர் தனராஜ் விக்டர். இந்தத் தம்பதிகளுக்கு மூத்த மகளாகப் பிறந்தவர் ஜாக்லின். இவருக்கு மூன்று தம்பிகள் உள்ளனர்.  
ஜாக்லினுக்கு ஒன்பது வயதாகும் போது, இவருடைய தந்தை ஒரு கார் விபத்தில் அகால மரணம் அடைந்தார். அதனால், அவருடைய குடும்பம் மிகவும் பாதிக்கப்பட்டது. இளம் வயதில் ஆழமான வறுமை. குடும்பத்தைக் காப்பாற்றுவதற்காக அவரின் தாயார் மெகி விக்டர், ஒரே சமயத்தில் மூன்று வேலைகளைச் செய்தார்.
# ஜாக்லின் விக்டர்

## வரலாறு

### முதல் இசைத்தட்டு

1996இல் தன்னுடைய உயர்நிலைப்பள்ளிப் படிப்பை முடித்துக் கொண்ட ஜாக்லின் விக்டர், கோலாலம்பூரில் இருந்த பொழுதுபோக்கு விடுதிகளில் பாடத் தொடங்கினார். பின்னர், பிரபலமான தங்கும் விடுதிகளில் பாடினார். இவருடைய நண்பரின் உதவியுடன் தன்னுடைய முதல் இசைத் தட்டை வெளியீடு செய்தார்.  
’கனவு’ எனும் தலைப்பைக் கொண்ட அந்த இசைத்தட்டு, அவர் எதிர்பார்த்தது போல பிரபலம் அடையவில்லை. மலேசியத் தனியார் தொலைக்காட்சி நிறுவனங்களில் ஒன்றான டிவி.8லும் அந்த இசைத் தட்டை விளம்பரப் படுவதற்கான ஏற்பாடுகள் செய்யப்பட்டன.
# ஜாக்லின் விக்டர்

## வரலாறு

### மலேசிய ஆராதனைச் சின்னம்

அந்தக் காலகட்டத்தில் *Malaysian Idol* எனும் தொலைக்காட்சி நிகழ்ச்சி, மலேசியர்களிடையே மிகவும் புகழ்பெற்ற நிகழ்ச்சியாக விளங்கியது. பல்லாயிரம் பேர் கலந்து கொள்ளும் அந்தப் போட்டி நிகழ்ச்சியில் தேர்வு செய்யப்படுபவர், நாட்டின் ஆராதனைச் சின்னமாகக் கருதப் படுவார். அவருக்கு பல்வேறு பரிசுகளும், ஊக்குவிப்பு தொகைகளும் வழங்கப்படும். சோனி இசைத்தட்டு நிறுவனம், அதனுடைய எதிர்கால இசைத்தட்டு வெளியீடுகளுக்கும் அவரை ஒப்பந்தம் செய்து கொள்ளும்.  
அந்த நிகழ்ச்சியில் கலந்து கொள்ளும்படி தாயார் மெகி விக்டர், ஜாக்லினுக்கு தூண்டுதல் வழங்கினார். பலவகையான தேர்வு அணுகு முறைகள். பல சோதனைகள் பல வேதனைகள். அனைத்தையும் தாண்டி, இறுதிச் சுற்றுக்கு ஜாக்லின் விக்டர் தேர்வானார். 2004 அக்டோபர் 9ஆம் தேதி மலேசிய ஆராதனைச் சின்னமாகவும் தேர்வு செய்யப்பட்டார். இரண்டாவது நிலையில் *டினா நாசிர்* என்பவர் தேர்வானார். அந்த நிகழ்ச்சிதான் மலேசியாவில் நடைபெற்ற முதல் நிகழ்ச்சியாகும்.
# ஜாக்லின் விக்டர்

## வரலாறு

### முதல் மலேசியப் பெண்

’மலேசிய ஐடொல்’ நிகழ்ச்சியில் தேர்ந்தெடுக்கப்பட்ட முதல் மலேசியப் பெண். முதல் இந்தியப் பெண். முதல் தமிழ்ப்பெண். மலேசியாவின் 76 விழுக்காட்டு ரசிகர்கள், ஜாக்லின் விக்டருக்கு வாக்களித்து அவரை முதல்நிலைக்கு கொண்டு வந்தனர். அதிகமான வாக்குகள் மலாய், சீன சமூகத்தினரிடம் இருந்து பெறப்பட்டன.  
’மலேசிய ஐடொல்’ நிகழ்ச்சிகள் இதுவரை இருமுறைகள் நடைபெற்றுள்ளன. 2006 மார்ச் 12ஆம் தேதி அந்த நிகழ்ச்சி நிறுத்தப்பட்டது. இந்த இரு நிகழ்ச்சிகளிலும் மலேசிய இந்தியர்கள் மூவர் மட்டுமே கலந்து கொள்ளும் வாய்ப்பைப் பெற்றனர். ஜாக்லினைத் தவிர, *அஸ்வின் குமார்*, *திரிசியா பிரிசிலா* ஆகிய இருவருமே இறுதிச் சுற்றில் தோல்வி கண்டனர். முதல் சுற்றில் முதலாவதாகத் தேர்வு பெற்றவர் ஜாக்லின் மட்டும்தான். மலேசிய இசை உலகில் அது ஒரு வரலாறு.
# ஜாக்லின் விக்டர்

## வரலாறு

### கண்ணீர் மல்கும் வெற்றியாளர் பாடல்

பல்லாயிரம் பேர் பங்கு கொண்ட அந்த நிகழ்ச்சியில், பல இலட்சம் ரசிகர்கள் கைபேசிகளின் வழியாக வாக்களித்தனர். இறுதிச் சுற்றில் வெற்றி பெற்ற ஜாக்லின் விக்டர் Gemilang எனும் வெற்றியாளர்ப் பாடலைக் கண்ணீர் மல்கப் பாடினார். ’கெமிலாங்’ என்றால் மலேசிய மொழியில் வெற்றி என்று பொருள்.  
அந்தப் பாடலைக் கொண்ட இசைத்தட்டு வெளியான ஒரே வாரத்திலேயே விற்று முடிந்தது. மலேசிய இசை உலகில் தங்கத் தகுதி பெற்றது. அதுவும் ஒரு சாதனைதான்.  
இதைத்தவிர, இவர் முதன்முதலில் வெளியிட்டு அனாதையாகிக் கிடந்த ‘கனவு’ எனும் இசைத்தட்டும் ஒரு சில நாட்களிலேயே விற்று முடிந்தது. அதன் பின்னர், அவருக்கு பல வாய்ப்புகள் மலை மலையாய் வந்து குவிந்தன. மலேசியத் தொலைக்காட்சி நிறுவனங்கள் தங்களுடைய நிகழ்ச்சிகளில் பங்கெடுத்துக் கொள்ள அழைப்புகளை விடுத்தன.
# ஜாக்லின் விக்டர்

## வரலாறு

### சுனாமி நிதியுதவி இசைவிழாக்கள்

இந்தக் காலகட்டத்தில், அதாவது 2004ஆம் ஆண்டு இறுதி வாக்கில், சுனாமி பேரலைகளினால் பாதிக்கப்பட்ட நாடுகளுக்கு நிதியுதவிகள் செய்ய மலேசியாவில் பல அறநிறுவனங்கள் உருவாக்கப்பட்டன. அவற்றுக்கு நிதி சேர்க்கும் இசைவிழாக்கள், கலைவிழாக்களும் நடந்தன. அந்த வகையில் ஜாக்லின் விக்டரும் பல இசை நிகழ்ச்சிகளில் கலந்து கொண்டார். ஊதியம் வாங்காமல் ஊழியம் செய்தார்.  
இதைப் போல பல அறநிறுவனங்களுக்கும் நிதி சேர்ப்பதில் உதவிகள் செய்துள்ளார். 2005 அக்டோபர் மாதம் 28ஆம் தேதி, சீனா, ஷாங்காய் நகரில் ஆசிய இசைவிழா நடைபெற்றது. அதில் ஆசியாவின் 20 நாடுகளின் தலைசிறந்த கலைஞர்கள் கலந்து கொண்டனர். மலேசியாவை ஜாக்லின் விக்டர் பிரதிநிதித்தார். அந்த இசைவிழா ஜாக்லினின் வரலாற்றையே மாற்றி அமைத்தது. அந்த விழாவில் ஜாக்லின் தங்கப்பதக்கம் பெற்றார். அந்த நிகழ்ச்சியில் அவர் ’கெமிலாங்’ பாடலைப் பாடினார்.
# ஜாக்லின் விக்டர்

## திரைப்படங்கள்

| திரைப்படங்கள் |  |  |  |  |
| --- | --- | --- | --- | --- |
| 2008 | Susuk | கதாநாயகி | காமியோ |  |
| 2009 | Talentime | பவானி | மலேசியத் திரைப்படங்கள் |  |
| 2010 | அப்பளம் | நளினி | மலேசியத் தமிழ்த் திரைப்படங்கள் | } |
# ஜாக்லின் விக்டர்

## இசைத் தட்டுகள்

| ஆண்டு | இசைத்தட்டு | வெளியீடு | குறிப்புகள் |  |
| --- | --- | --- | --- | --- |
| 2002 | கனவு | சொந்த வெளியீடு | - |  |
| 2004 | Gemilang | சோனி | 20,000 இசைத் தட்டுகள். |  |
| 2006 | Inilah Jac | சோனி | 2006ஆம் ஆண்டின் சிறந்த பாடகி |  |
| 2007 | Inilah Jac - இரண்டாம் பதிப்பு | சோனி | காணொளிகள் இணைக்கப்பட்டவை |  |
| 2009 | Jaclyn Victor III | சோனி | 2010ஆம் ஆண்டின் சிறந்த பாடகி |  |
| 2011 | 3 Suara | சோனி | பாடகர்கள் நிங் பைசுரா, ஷீலா மஜீத் | } |
# ஜாக்லின் விக்டர்

## விருதுகள்

- Hitz. FM சிறந்த புதுப் பாடகர் விருது - மார்ச் 12, 2005
- பெரித்தா ஹரியான் மலேசிய மலாய் நாளிதழ் விருது - மிகச் சிறந்த பெண் கலைஞர் விருது - ஏப்ரல் 13, 2005
- உலகச் சீனர்கள் இசை தங்க விருது - ஜூலை 16, 2005
- ஆசிய ஷாங்காய் இசைவிழா தங்கப் பதக்கம் - அக்டோபர் 28, 2005
- மலேசிய வானொலி தொலைக்காட்சி விருது - ஜனவரி 21, 2006
- மிகச் சிறந்த பாடல் - Gemilang
- மிகச் சிறந்த பாடல் நடன விருது
- மலேசியத் தொலைக்காட்சி TV3 விருது - பிப்ரவரி 5, 2006
- மிகச் சிறந்த பாடல் - Gemilang
- 2006ஆம் ஆண்டின் சிறந்த பாடல் - Gemilang
- சிங்கப்பூர் இசையுலக விருது - மார்ச் 24, 2006
- மிகச் சிறந்த பெண் கலைஞர்
- 13வது மலேசிய இசைத்துறை விருது - ஏப்ரல் 29, 2006
- சிறந்த அறிமுகக் கலைஞர்
- சிறந்த பாடல் தொகுப்பு
- சிறந்த பரப்பிசை இசைத்தட்டு
- ஆண்டின் சிறந்த இசைத்தட்டு
- URS மலேசிய மலாய்த் தாளிகை விருது
- மலாய்க்காரர் அல்லாதவருக்கான கவர் அழகு விருது
- 14வது மலேசிய இசைத்துறை விருது - ஏப்ரல் 28, 2007
- பாடுவதில் மிகச் சிறந்த பெண் குரல் வளம்
- மலேசிய ஆராதனைச் சின்னம் - IKON MALAYSIA
- தனிநபர் வெற்றியாளர்
- மலேசிய Era மலாய்த் தாளிகை விருது 2007
- மலேசியாவில் சிறந்த ஆங்கில மொழிப் பாடகர் - மலேசியா மாலைத்தீவுகளின் தூதர்
- பாடல் வெற்றியாளர் விருது - 27 ஜனவரி 2008
- மிகச் சிறந்த குரல் வளம் Ceritera Cinta எனும் மலாய்ப் பாடல்
- Red Box 2008 Karaoke பாடல்
- Ceritera Cinta மலாய்ப் பாடல்
- உயர்த் தொனி விருது 2009
- சிறந்த குரல் வளம்
- 22வது மலேசிய திரைப்பட விழா
- மிக நம்பிக்கையான நடிகை - Talentime திரைப்படம்
- மலேசியத் திரை விருது 2009
- நீதிபதிகளின் சிறப்பு விருது - யாஷ்மின் அகமட் விருது - Talentime திரைப்படம்
- மலேசிய இசையுலக விருது - 2011
- மிகச் சிறந்த குரல் வளம் - நிங் பைசுரா, ஷீலா அம்சா
- 2011ஆம் ஆண்டின் சிறந்த தாரகைகள் விருது
- மிகப் புகழ்பெற்ற குழுவினர்
- 26வது மலேசிய இசையுலக விருது
- இரண்டாம் நிலை - Beribu Sesalan
- 18வது மலேசிய இசைத்துறை விருது
- 2012 ஆம் ஆண்டு மிகச் சிறந்த மலாய்ப் பாடல் - Beribu Sesalan
- 19வது மலேசிய இசைத்துறை விருது
- பெண்களுக்கான சிறந்த குரல் வளம் - ஆங்கிலப் பாடல் : Counting Days. 2012
- சிறந்த பாடல் தொகுப்பு. ஆங்கிலப் பாடல் : Counting Days. எழுதியவர்: Aubrey Suwito. 2012
- மிகச் சிறந்த ஆங்கிலப் பாடல். Counting Days. 2012
# ஜாக்லின் விக்டர்

## சர்ச்சை

2007ஆம் ஆண்டு ஜாக்லின் விக்டர், மலேசியாவின் சபா, சரவாக் மாநிலங்களில் உள்ள தேவாலயங்களுக்குப் பயணம் மேற்கொண்டிருந்தார். அப்போது அங்குள்ள ஆலயங்களில் Harapan Bangsa (தமிழில்: இனத்தின் எதிர்பார்ப்புகள்) எனும் பாடலைப் பாடினார். அவர் அந்தப் பாடலைப் பாடி ஐந்து ஆண்டுகளுக்குப் பிறகு, 2012இல் யூடியூப்பில் பதிவேற்றம் செய்யப்பட்டது. அந்தப் பாடல் அங்குள்ள முஸ்லீம் சமூகத்தவரை வேதனைப் படுத்துவது போல அமைந்துவிட்டதாகச் சொல்லப்படுகிறது.  
அதனால், ஜாக்லின் விக்டரையும் அவருடைய பாடல்களையும், மலேசிய முஸ்லீம் மக்கள் ஒட்டு மொத்தமாகப் புறக்கணிக்க வேண்டும் என்று மலேசியாவில் இருக்கும் ‘பெர்க்காசா’ எனும் அரசு சாரா இயக்கம் அறைகூவல் விடுத்தது.
# ஜாக்லின் விக்டர்

## சிறப்புகள்

மலேசியத் தொலைக்காட்சி தொடர் நாடகங்களான Fara, Manjalara எனும் மலாய் நாடகங்களுக்கு, ஜாக்லின் விக்டரின் பாடல்கள், தொடக்கக் இசைப் பாடல்களாகப் பல ஆண்டுகள் பயன்படுத்தப்பட்டு வருகின்றன. பாரா தொடருக்கு ஜாக்லின் விக்டரின் Cepat-Cepat எனும் பாடலும், மஞ்சலாரா தொடருக்கு Satu Harapan எனும் பாடலும் தொடக்க இசைப் பாடல்களாக அமைக்கப்பட்டுள்ளன.  
அந்தத் தொடக்க இசைப் பாடல்கள், மலேசியாவில் பல மில்லியன் மலாய், சீன, இந்திய ரசிகர்களைக் கவர்ந்து வருகின்றன. அவை ஒரு தமிழ்ப் பெண் உருவாக்கிப் பாடிய பாடல்களின் இசையில் உருவானவை என்பதின் மூலம் மலேசிய இந்தியர்களுக்கு பெருமை சேர்க்கப்படுகின்றது.
# நோர்மானியர் இங்கிலாந்தைக் கைப்பற்றுதல்

**நோர்மானியர் இங்கிலாந்தைக் கைப்பற்றுதல் ** (*Norman conquest of England*) என்பது 11 ஆம் நூற்றாண்டில் வில்லியம் பிரபு தலைமையில் நோர்மானியர்களும் பிரெஞ்சுப் படையினரும் இங்கிலாந்தை வலிந்து கவர்ந்த நிகழ்வைக் குறிப்பதாகும். ஹேஸ்டிங்ஸ் சண்டையில் வில்லியம், இங்கிலாந்து அரசர் ஹெரால்டை 1066 அக்டோபர் 14 அன்று வென்று இங்கிலாந்தின் மன்னராக 1066ஆம் ஆண்டு கிறித்துமசு நாளன்று முடி சூட்டிக்கொண்டார். பின்னர் தமது கட்டுக்குள் கொண்டுவந்து பல மாற்றங்களை அரசாண்மையிலும் சமூகளவிலும் ஏற்படுத்தினார். இவரது நம்பிக்கைக்குரிய பலரை பிரான்சிலிருந்து இங்கிலாந்திற்கு வரச்செய்து பதவிகளை அளித்தார்.  
வில்லியம் இங்கிலாந்தின் மீது படையெடுத்ததற்கு அவரது குடும்ப தொடர்புகளும் ஓர் காரணமாக அமைந்தது. இங்கிலாந்து மன்னர் எட்வர்டுக்கு மக்கள் இல்லாத நிலையில் அவரது உடன்பிறப்பை மணந்திருந்த காரணத்தினால் அடுத்த வாரிசாக தாம் முடிசூட்டப்படுவோம் என நம்பினார். ஆனால் சனவரி 1066 இல் எட்வர்டின் மறைவிற்கு பின்னர், மற்றொரு வாரிசும் இங்கிலாந்தின் வெசெக்சின் மன்னருமான ஹெரால்டுக்கு முடி சூட்டப்பட்டது. இதனால் தாம் ஏமாற்றப்பட்டதாக வில்லியம் கருதினார். இதேவேளையில் நோர்வேயின் அரசர் ஹரால்டு ஹார்ட்ரதாவும் இங்கிலாந்தைக் கைப்பற்ற வடக்கு இங்கிலாந்தை படையெடுத்தார். புல்போர்டு சண்டையில் வென்றபோதும் 1066 செப்டம்பர் 25 அன்று இசுடாம்போர்டு பிரிட்ஜ் சண்டையில் நோர்வே அரசர் கொல்லப்பட்டார். ஹெரால்டு வடக்கு இங்கிலாந்தில் இருப்பதை பயன்படுத்தி வில்லியம் தென் இங்கிலாந்துப் பகுதியில் தாக்குதல் நடத்தினார். வில்லியமை தடுக்க தென் இங்கிலாந்து வந்த ஹெரால்டு தமது படைகளில் பெரும்பகுதியினரை வடக்கிலேயே விட்டு வந்தார். 1066 அக்டோபர் 14 அன்று ஹேஸ்டிங்ஸ் என்றவிடத்தில் நாள்முழுவதும் நடந்த சண்டையில் தோற்கடிக்கப்பட்டு கொல்லப்பட்டார்.  
தமது முதன்மை எதிரிகள் வெல்லப்பட்டாலும் அடுத்த சில ஆண்டுகளுக்கு வில்லியம் பல உள்நாட்டு எதிர்ப்புகளை எதிர்கொள்ள நேர்ந்தது. 1072 ஆம் ஆண்டுவரை அவரது பதவி உறுதியற்ற நிலையில் இருந்தது. தம்மை எதிர்த்த பல பிரபுக்களின் நிலங்களை பறிமுதல் செய்து தமது ஆதரவாளர்களுக்கு வழங்கினார்; இவரது அடக்குமுறைகளால் சிலர் மறைந்து வாழத் தொடங்கினர். தமது ஆட்சியை நிலைநிறுத்திக்கொள்ள பல கோட்டைகளை கட்டியதோடு அலுவல் மொழியாக நோர்மன் பிரான்சிய மொழியை அறிமுகப்படுத்தினார். இம்மொழியே மேல்தட்டு பிரபுக்களின் மொழியாகவும் நீதிமன்றங்கள், அரசு ஆகியவற்றின் மொழியாகவும் கட்டாயப்படுத்தினார். தவிர அனைத்து நிலங்களும் அரசருக்கு உரிமையானதாக (Enfeoffment) அறிவித்து மேற்றட்டு சமூகத்திலும் மாற்றங்களை ஏற்படுத்தினார். இதனால் மெதுவாக சமூகத்தில் மாற்றங்கள் நிகழத் தொடங்கின: அடிமைத்தனம் ஒழிக்கப்பட்டது. அரசாண்மை முறைமையில் பெரும் மாற்றங்கள் நிகழவில்லை; முந்தைய ஆங்கிலோ சாக்சன் அரசின் வடிவங்களையே புதிய நோர்மானிய நிர்வாகத்தினர் மேற்கொண்டனர்.
# ஹேஸ்டிங்ஸ் சண்டை

**ஹேஸ்டிங்ஸ் சண்டை ** (*The Battle of Hastings*) அக்டோபர் 14, 1066 இல் நோர்மானியப் படைகளுக்கும் இங்கிலாந்தின் படைகளுக்கும் இடையே தென் இங்கிலாந்தின் ஹேஸ்டிங்சில் நடந்த சண்டையாகும். இங்கிலாந்துப் படைகள் தோற்கடிக்கப்பட்டு நோர்மானியப் பிரபு வில்லியம் இங்கிலாந்தின் அரசராக முடிசூட்டிக்கொள்ள இந்தச் சண்டை வழிவகுத்தது. இது நோர்மானியர்கள் இங்கிலாந்தைக் கைப்பற்றுதலின் முக்கிய நிகழ்வாக இருந்தது.
# கிளைத்தல் (திருத்தக் கட்டுப்பாடு)

திருத்தக் கட்டுப்பாட்டு மென்பொருட்களில் **கிளைத்தல்** (ஆங்கிலம்: Branching) என்பது மூலத்தை படியெடுத்து அதை தனியாகப் மாற்றி, பின்னர் ஒன்றாக்கக் கூடியதற்கான செயற்கூறு ஆகும்.  
மென்பொருள் உருவாக்கத்தில் வழுக்களை நீக்கி ஒட்டுப் போடுதல், செயற்கூறுகளை வடிமைத்தல், பதிவுகளை வெளியிடல் போன்ற பல்வேறு தேவைகளுக்கு கிளைத்தல் அவசிமாகிறது. பலர் ஒன்றிணைத்து ஒரு பெரிய மென்பொருளை உருவாக்க கிளைத்தலும் ஒன்றாக்கலும் உதவுகின்றன.
# ஒன்றாக்கல் (திருத்தக் கட்டுப்பாடு)

திருத்தக் கட்டுப்பாட்டு மென்பொருட்களில் **ஒன்றாக்கல்** (Merging) என்பது திருத்தக் கட்டுப்பாட்டுக்குள் உள்ள கோப்புக்களில் நிகழ்ந்த பல மாற்றங்களை சமரசப்படுத்தி ஒன்றாக்க உதவும் செயற்கூறு ஆகும். குறிப்பாக ஒரு கோப்பு இரண்டு பேரால் வேறு வேறு கணினிகளில் மாற்றப்பட்டால் அதை ஒன்றாக்க வேண்டிய தேவை எழும்.  
சில சந்தர்ப்பங்களில் மாற்றங்கள் தானான ஒன்றாக்கப்படலாம். பிற சந்தர்ப்பங்களில் முரண்கள் எழலாம். முரண்களை ஆய்ந்து எந்த மாற்றங்களை ஏற்றுக் கொள்வது என்பதை ஒரு நபர் தீர்மானிக்க வேண்டும்.
# களஞ்சியம் (திருத்தக் கட்டுப்பாடு)

திருத்தக் கட்டுப்பாட்டு மென்பொருளில், **களஞ்சியம்** (ஆங்கிலம்: Repository) என்பது மூலத்தையும் (கோப்புக்கள், அடைவுகள்) அது தொடர்பான அனைத்து தகவல்களையும் (மாற்ற வரலாற்றுத் தரவுகள், உறுதிப்பாடுகள், ...) கொண்ட ஒரு சேமிப்பு இடமும் அதற்கான தரவுக் கட்டமைப்பும் ஆகும். பொதுவாக இது ஒரு வழங்கியில் வைக்கப்பட்டு இருக்கும்.  
ஒரு களஞ்சியத்தில் இருந்து புதிய பதிவுகளையோ, வரலாற்றுப் பதிவுகளையோ ஒருவர் பெற்றுக் கொள்ளலாம். என்ன என்ன மாற்றங்கள் எப்பொழுது யாரால் செய்யப்பட்டன என்று ஆராயலாம். பழைய பதிப்பு நிலைக்கு களஞ்சியத்தை மீட்டெடுக்கலாம்.  
திருத்தக் கட்டுப்பாட்டு மென்பொருள் வகையைப் பொறுத்து களஞ்சிய வடிவமைப்பு சற்று வேறுபடலாம்.
# ஏழு அரசுகள் (இங்கிலாந்து)

**ஏழு அரசுகள்** அல்லது ஹெப்டார்க்கி (Heptarchy) என்பது பிரித்தானியாவில் உருவான ஆங்கிலோ சாக்சானிய அரசுகளின் குழுப்பெயராகும். இடைக்காலப் பிரித்தானியாவில் ஆங்கிலோ சாக்சன்கள் படையெடுத்தபின் பல சிறு அரசுகள் தோன்றின அவை ஒன்றுக்கொன்று சண்டையிட்டுக் கொண்டிருந்தன. நாளாக நாளாக அவைகளில் ஒன்றோடொன்று இணைந்தோ அல்லது வெற்றி கொள்ளப்பட்டோ பெரும் அரசுகளாக உருவெடுத்தன. அவ்வாறு உருவான ஏழுஅரசுகளே ஹெப்டார்க்கி என்று அழைக்கப்பட்டன. ஹெப்டார்க்கி என்பது பிரிட்டானியர்களின் அரசுகளில் ஒன்று மற்றொன்றின் மேல் ஆதிக்கம் செலுத்துவதைக் குறிக்கும் சொல்லாகும். பதினாறாம் நூற்றாண்டு வரை ஏழு அரசுகள் இச்சொல் இவ்வரசுகளைக் குறிக்கப் பயன்பட்டது. ஆனால் 12 ஆம் நூற்றாண்டிலேயே இது ஆங்கிலோ சாக்சானிய அரசைக் குறிக்கப்பயன்பட்டதாகக் கூறுவர்.
# ஏழு அரசுகள் (இங்கிலாந்து)

## ஏழு அரசுகளின் பெயர்கள்

1. நார்த்தும்பியா
1. மெர்சியா
1. கென்ட்
1. வெசக்சு
1. சசெக்சு
1. எசெக்சு
1. கிழக்கு ஆங்கிலியா
# விக்கிப்பீடியா:உங்களுக்குத் தெரியுமா/பெப்ரவரி 27, 2013

- **மூக்கன்** பறவை ஓய்வெடுப்பதற்கோ, உணவு உட்கொள்வதற்கோ கூடப் பயணத்தை முறிக்காமல் இடைவிடாது தொடர்ந்து எட்டு நாட்கள் வரை பறக்கும்.
- விழித்திரையும் விழி நரம்பும் மூளையின் முளைய விருத்தியின் போது வெளிவளர்ச்சிகளாக உருவாவதால் அவை **மைய நரம்பு மண்டலமாக** கொள்ளப்படுகின்றது.
- 1774ல் இங்கிலாந்து நாட்டின் வேதியியலாரான **சோசப்பு பிரீசிட்லி** ஆக்சிசனைக் கண்டுபிடித்ததாக வெளியிடப்பட்டிருந்தாலும் அதற்கு முன்னரே காரல் வில்லெம் சீலெ (C .W .Scheele) என்ற சுவீடன் நாட்டு வேதியியலார் 1772 ல் இவர் ஆக்சிசனை கண்டறிந்தார்.
- **லோலிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.
- பதினெண்கீழ்க்கணக்கு நூல்களுள் ஒன்றாகிய **திரிகடுகம்** நல்லாதனார் என்னும் புலவரால் இயற்றப்பட்டதாகும்
# பேரரசர் ஆல்பிரட்

**பேரரசர் ஆல்பிரட்** (*Alfred the Great*; 849, – 26 அக்டோபர் 899) என்பவர் ஆங்கிலோ சாக்சானிய அரசின் வெசெக்ஸ் பகுதியை கி. பி. 871 முதல் 899 வரை ஆண்ட அரசர் ஆவார். இவரது அண்ணன் எதல்ரெட் இறந்த பின் அரியணை ஏறிய ஆல்பிரட் மிகத் திறமையான ஆட்சியாளராவார். ஆட்சிப் பொறுப்பை ஏற்றபின் வில்டன் என்ற இடத்தில் நடந்த போரில் டேனியர்களிடமிருந்து வெசக்சு நாட்டைக் காத்த பெருமைக்குரியவர். ஆங்கிலோ சாக்சானிய அரசர்களும் முதன் முதலில் பேரரசர் என அழைக்கப்பட்ட பெருமைக்குரியர் இவரே ஆவார். இவருடைய வாழ்க்கை வரலாறு வேல்சு நாட்டைச் சேர்ந்த அறிஞரான அசெர் என்பவரால் பத்தாம் நூற்றாண்டில் எழுதப்பட்டது. பேரரசர் ஆல்பிரெட் சிறந்த கல்வியாளராகவும், சிறாந்த நிர்வாகியாகவும், கருணையுள்ளம் கொண்டவராகவும் விளங்கினார். தனது நாட்டில் கல்வி, அமைதி, ஒழுங்கு, சட்டம், இராணுவம் ஆகியவை நிலைபெற அரும்பணியாற்றினார்.
# திருப்பி அழை (கணினியியல்)

நிரலாக்கத்தில், **திருப்பி அழை** (call-back) என்பது செயலிக்கு உள்ளீடு காரணியாக அனுப்பப்படும் செயலி அல்லது இயக்கக் கூடிய நிரல் துண்டு. இதனை அச்செயலி தனக்கு வேண்டிய நேரத்தில் இயக்கலாம். வெளியே உள்ள அல்லது வரையறை செய்யப்பட்ட ஒன்றை அனுப்பி இயக்கச் சொல்வதால் இதனை திருப்பி அழை (call back) என்று கூறுவர்.
இவை வரைகலை பயனர் இடைமுகத்தில், ஏசாக்சு சூழ்நிலைகளில் பெரிதும் பயன்படுத்தப்படுகிறது.
# உத்யோக பருவம்

வேண்டுதலுக்கு இணங்க சனத்குமாரர், திருதராட்டிரனுக்கு பிரம்ம வித்தை உபதேசித்தல்]]  
**உத்யோக பருவம்** மஹாபாரதத்தின், 18 பருவங்களுள் ஐந்தாவது பருவமாகும். இதில் கிருஷ்ணனிடம் துரியோதனனும் அர்ஜூனனும் உதவி கோருவது. கௌரவர்கள் சார்பாக சஞ்சயன் மற்றும் பாண்டவர் பொருட்டு ஸ்ரீகிருஷ்ணர் சமாதானத் தூது செல்வது, படை திரட்டுவது ஆகியன அடங்கும்.  
ஆதி பருவத்தில் வரும் பருவசங்கிரகப் பகுதியில் சொல்லியிருப்பது போல, 186 பகுதிகளும் 6,698 ஸ்லோகங்கள் அடங்கியது இந்தப் பருவமாகும்.
# உத்யோக பருவம்

## சிறப்பு

- இப்பகுதியில் கிருஷ்ணர், சத்யபாமா, அர்ஜுனன், திரௌபதி ஆகியோர் போர்கள கூடாரத்தில் வீற்றிருக்க சஞ்சயன் கிருஷ்ணர் இடம் அனுமதி கோரி வருகை படலம் அப்போது அர்ஜுனன் நடக்க போகும் பாரத போரில் போரிடுவதற்கு போர் பயிற்சி எடுத்து கொண்டு இருக்க அர்ஜுனனை தன் அருகில் அழைத்த கிருஷ்ண பரமாத்மா ஒரு நீண்ட பஞ்சு மெத்தை நாற்காலியில் அமர்ந்திருக்க கிருஷ்ணர் தனது மடியில் தலை வைத்து படுக்குமாறு அர்ஜுனனை பணிக்க உடனே அவ்வாறே கிருஷ்ணர் மடியில் தலை வைத்து படுத்த அர்ஜுனன் தனது இரண்டு கால்களில் வலது காலை அர்ஜுனன் தனது மனைவி திரௌபதி மடியில் வைக்க சொல்ல இடது காலை கிருஷ்ணர் தனது மனைவி சத்யபாமா மடியில் காலை வைக்க சொன்னவுடன் அர்ஜுனன் மற்றும் சத்யபாமா இருவரும் திகைத்து போனார்கள்.
- அதற்கு கிருஷ்ணர் தனது கண் ஜாடையில் சத்யபாமாவிற்கு விளக்கம் தர அதை ஏற்று கொண்டவள்.
- அதன் பிறகு அர்ஜுனன், கிருஷ்ணரின் குரு தர்மத்தை நிறைவேற்றும் விதமாக அர்ஜுனன் தனது காலை சத்யபாமா மடியில் வைத்தான்.
- அதன் பிறகு இந்த போர் கூடாரத்திற்குள் வந்த சஞ்சயன் அர்ஜுனன்–சத்யபாமா மடியில் காலை கிடத்தி வைத்து சயன நிலையில் உறங்கும் காட்சியை கண்டு திகைத்து போனான். (அதை காட்சியாக சஞ்சயன் வர்ணிக்கும் போது போர்களத்தில் பெரும் தங்கரத தேரையே மதயானை முட்டி தலைகீழாக தள்ளியதை போல் இருந்தது என காட்சியாக வர்ணித்தான்)
- பின்பு கிருஷ்ணர், அர்ஜுனன் காலை வைத்து உறங்கி கொண்டு இருக்கும் நிலையை இரு தேவியார் நோக்கி கேட்க திரௌபதி எனக்கு ஏதும் சிறமம் இல்லை என்று சொல்ல சத்யபாமா எனது மடியில் அர்ஜுனனின் கால்கள் வைத்திருப்பது உலக்கையை வைத்தார் போல் உள்ளது. என்று கூற மலையவே பெயர்கும் மாவீரன் அல்லவா நமது அர்ஜுனன் போர்களத்தில் அவனது கால்கள் நடக்கும் போதே உலகையே ஆட்டி படைக்கும் வலிமையள்ளவா அதனால் அவனது கால்கள் உலக்கையை போல் கனமாக தானே இருக்கும் என கிருஷ்ணர் சொல்ல மூவரும் சிரித்து கொண்டே அந்த இரவுகள் செல்ல அப்படலம் சென்றது.
- ஒப்பற்ற விதுர நீதி இந்தப் பருவத்தில்தான் வருகிறது. இந்த நீதி குருக்ஷேத்திரப் போருக்கு முன்பு விதுரரால், திருதராஷ்டிரனுக்குச் சொல்லப்பட்டது.
- விதுரனின் வேண்டுதலின் பேரில் சனத்குமாரர் திருதராட்டினுக்கு, இறவாப் பெரு நிலையை அடைய பிரம்ம வித்தை அருளப்பட்டது.
# பீஷ்ம பருவம்

"பீஷ்ம பருவம்" மகாபாரதத்தின் 18 பருவங்களில் 6வது ஆகும். இது குருச்சேத்திரப் போரில் பீஷ்மர் படைத்தலைவராகப் பங்குபெற்ற காலத்து நிகழ்வுகளைக் கூறும் பகுதியாகும். சஞ்சயன், போரின் முதற் பத்து நாட்கள் குறித்துத் திருதராஷ்டிரனுக்குச் சொல்வதாக இப்பகுதி அமைகிறது. வாசுதேவன் அர்ஜூனனின் மயக்கத்தைப் போக்கி போருக்குத் தயார் படுத்துதல் இந்தப் பகுதியிலேயே வரும். கிருஷ்ணன் அர்ஜூனனை இகழ்ந்து, பீஷ்மரைக் கொல்ல எத்தனித்தல், சிகண்டியை முன்னிறுத்தி அர்ஜூனன் பீஷ்மரை வீழ்த்துதல் போன்றவை இந்தப் பகுதியில் விபரிக்கப்படுகிறது. இந்தப் பர்வத்தின் முடிவில் பீஷ்மர் அம்புப் படுக்கையில் படுக்கிறார்.  
இந்த ஆறாவது பருவமான பீஷ்ம பருவத்தில் 117 பகுதிகளும், 15,884 சுலோகங்களும் உள்ளன.
# பீஷ்ம பருவம்

## வெளி இணைப்பு

- தமிழில் முழு மஹாபாரதம்
- Translation by Kisari Mohan Ganguli.
- மஹாபாரதம் சொல்லும் தர்மங்கள்
# சிவப்பிரகாசக் கொளு

**சிவப்பிரகாசக் கொளு** என்பது சிவப்பிரகாசம் என்னும் நூலுக்கு 14 ஆம் நூற்றாண்டில் வாழ்ந்த காவை அம்பலநாதத் தம்பிரான் உரை எழுதும்போது பாடிச் சேர்த்த குறள் வெண்பாக்களால் ஆன கொளு. இப்படி இவர் எழுதிச் சேர்த்துள்ள கொளுக் குறட்பாக்கள் 100.  
திருக்கோவையார் நூலுக்கு அமைந்துள்ள கொளுவைப் போல இவை அமைந்துள்ளன.
# சிவப்பிரகாசக் கொளு

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# கொளு

பண்டைய நூல்களில், பாடல் கொண்டிருக்கும் கருத்தைப் பாடலின் முடிவில் தொகுப்பாசிரியர்கள் அல்லது உரையாசிரியர்கள் குறிப்பிடும் பகுதியைக் **கொளு** என்பது வழக்கம். கொளு என்பது கொண்டிருக்கும் செய்தி என விளங்கிக்கொள்ள வேண்டும். **கொளுக்குறிப்பு** எனவும் இதனைக் குறிப்பிடுவர். இத்தகைய குறிப்பு நூலுக்கு அமையுமாயின் அதனைப் பாயிரம் என்பர். இது நூலிலுள்ள ஒவ்வொரு பாடலுக்கும் தரப்படும் குறிப்பு.
# கொளு

## புறநானூறு

:எருமை அன்ன கருங் கல் இடை தோறு,
:ஆனின் பரக்கும் யானைய, முன்பின்,
:கானக நாடனை! நீயோ, பெரும!
:நீ ஓர் ஆகலின், நின் ஒன்று மொழிவல்:
:அருளும் அன்பும் நீக்கி, நீங்கா
:நிரயம் கொள்பவரொடு ஒன்றாது, காவல்,
:குழவி கொள்பவரின், ஓம்புமதி!
:அளிதோ தானே; அது பெறல் அருங் குரைத்தே.
இது புறநானூறு 5 ஆம் பாடல்.
:திணை பாடாண்திணை; துறை செவியறிவுறூஉ; பொருண்மொழிக் காஞ்சியும் ஆம்.
:சேரமான் கருவூர் ஏறிய ஒள் வாட் கோப் பெருஞ்சேரல் இரும்பொறையைக் கண்ட ஞான்று, நின் உடம்பு பெறுவாயாக!' என, அவனைச் சென்று கண்டு, தம் உடம்பு பெற்று நின்ற நரிவெரூஉத்தலையார் பாடியது.
இவை இந்தப் பாடலுக்கு அமைந்த கொளுக் குறிப்புகள்.
# கொளு

## பதிற்றுப்பத்து

புறநானூற்றில் ஒவ்வொரு பாடலுக்கும் தரப்பட்டுள்ள கொளுக்குறிப்பைப் போல பதிற்றுப்பத்து நூலில் 10 பாடல்களுக்கும் தொகுப்பாகக் கூறப்பட்டுள்ள குறிப்பைப் **பதிகம்** என வழங்குகின்றனர். இதில் ஒவ்வொரு பாடலுக்கும் சூட்டப்பட்டுள்ள பெயரைக் 'கொளு' எனலாம்.
# கொளு

## புறப்பொருள் வெண்பாமாலை

புறப்பொருள் வெண்பாமாலை நூலில் திணை, துறை விளக்க நூற்பாக்களை அந்நூல் 'கொளு' எனக் குறிப்பிடுகிறது.
:கலவார் முனைமேல்
:செலவு அமர்ந்தன்று.
இது வெட்சிப்படலத்தில் வரும் 'வெட்சி அரவம்' என்னும் துறைக்குத் தரப்பட்டுள்ள கொளு.
# கொளு

## பிற

- இவற்றைப் போன்ற கொளுக்குறிப்பு திருக்கோவையார் உரையிலும் உள்ளது. திருவாரூர்க் கோவை, சிவப்பிரகாசம் என்னும் சாத்திர நூல் ஆகியவற்றின் காடல்களுக்கும் கொளுக்குறிப்புகள் உள்ளன.
- சிவப்பிரகாசக் கொளு என்னும் நூலில் இந்தக் கொளுக்குறிப்பு குறட்பா வடிவில் உள்ளது.
- தொல்காப்பியம் முதலான இலக்கண நூல்களுக்கு உரை எழுதும் ஆசிரியர்கள் நூற்பா கூறுவதையும், முன்-பின் தொடர்புகளையும் குறிப்பிடுவது இந்தக் கொளு-வகை.
- திருக்குறளுக்கு உரை எழுதிய பழைய உரையாசிரியர்கள் 'இவை நான்கு பாட்டானும் மாட்சியே கூறப்பட்டது' என்பது போல் தரும் குறிப்புகளும் கொளு வகைகளே.
# அம்பலநாதத் தம்பிரான் (காவை)

**காவை** என்னும் ஊரில் வாழ்ந்த **அம்பலவாணத் தம்பிரான்** 14 ஆம் நூற்றாண்டில் வாழ்ந்த சைவப்பெரியார். கார்காத்த வேளாளர் குலத்தில் பிறந்தவர். காவை என்பது திருப்பரங்குன்றத்தை அடுத்துள்ள 'காவனூர்' என்னும் ஊர். பழுதை கட்டி-சம்பந்த முனிவரின் மாணாக்கருள் ஒருவர். சீர்காழியில் வாழ்ந்த இந்தச் சம்பந்தரிடம் ஞானம் பெற்று அவர் சமாதி அடைந்த பின் தம் ஊருக்கு வந்து பல மாணாக்கர்களை உருவாக்கி அவர்களுடன் வாழ்ந்தார். அம்பலவாணத் தம்பிரானை 'அம்பலவாணர்' எனவும் அழைக்கப்பட்டார். இவரைக் **காவை அம்பலநாதத் தம்பிரான்** எனக் குறிப்பிடுவது வழக்கம். இவர் பாடிய சைவ நூல்கள் பல.  
பிராசாத அகவல், சிவப்பிரகாசக் கொளு. சத்தி நிபாத அகவல், உருப சொரூப அகவல், முதலானவை குறிப்பிடத் தக்கவை.
# அம்பலநாதத் தம்பிரான் (காவை)

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# பிராசாத அகவல்

**பிரசாத அகவல்** என்னும் நூல் பிரசாதம்
பற்றி விளக்கும் நூல். பிரசாதம் என்பது யோகமுத்திரை. இதனைப் பதினாறு கலை என்று கூறுவர். 'சோடசக் கலாப் பிரசாதம்' என்பது இதன் வடமொழி வழக்கு. பெயர், ஒளி, வடிவம், இடம், அளவு, தேவதை, குணம், தத்துவம் - ஆகிய எட்டின் சோதனை 8, மாத்திரை 8, - ஆக 16 - இவை சோடசக் கலாப் பிரசாதம். சைவ மடங்களில் உள்ள தம்பிரான்கள் இதன் 16 கட்டிடப் பகுதியிலும் பக்குவம் அடைந்து ஆன்மாவை இறைவன் திருவடிகள்ளில் சேர்ப்பார்களாம்.  
இந்த நூல் தி௫க்கயிலாய பரம்பரை வேளாக்குறிச்சி ஆதீன கு௫ முதல்வர் சத்திய ஞானியின் ஞானாசிரியன் காவை அம்பலநாதத் தம்பிரான் அவர்களால் 14 ஆம் நூற்றாண்டில் எழுதப்பட்ட நூல். இது ஒரு யோக நூல். மூச்சுப்பயிற்சி பற்றிக் கூறுகிறது. மூச்சுக் காற்றுக்குப் பயிற்சியால் வலுவூட்டும் 'பிராணாயாமம்' பற்றிக் கூறுவது இந்த நூல். இந்தப் பொருள் பற்றித் தமிழில் தனிநூலாக உருவான முதல் நூல் இது எனத் தெரிகிறது.  
பிராசாத தீபம், பிராசாத மாலை, பிராசாத விருத்தம், பிராசாத விளக்கம் என்னும் நூல்கள் காலவரிசையில் பிராசாத அகவல் நூலுக்குப் பின்னர் அடுத்தடுத்து வெளிவந்தவை.  
பிராசாத அகவல் நூலுக்கு, இந்நூலாசிரியரின் மாணாக்கர் மதுரை ஞானப்பிரகாசர் சிறப்பான ஓர் உரை எழுதியுள்ளார். இந்த உரை இல்லாவிட்டால் இந்த நூலைப் புரிந்துகொள்வது முகவும் கடினம்.  
பதிப்பு
- மூலம் மட்டும் செந்தமிழ் (இதழ்) 1935
- மூலமும் உரையும், சோமசுந்தர தேசிகர் பதிப்பு, சித்தாந்த வெளியீடு, 1935
# சேன் கொய்சான்

**சேன் கொய்சான்** (ஆங்கிலம்: Shane Koyczan) (பிறப்பு 22 மே 1976) ஒரு கனடிய கவிஞர், எழுத்தாளர். உலகின் சிறந்த சொல் நிகழ்த்துனர்களில் (spoken word performers) ஒருவராகக் கருதப்படுகிறார். 2000 ஆண்டு இவர் அமெரிக்கத் தேசிய கவிதைப் போட்டியில் (National Poetry Slam) தனி வெற்றியாளர் பிரிவில் வெற்றிபெற்றார்.  
இவர் இரண்டு கவிதை நூல்களை வெளியிடுள்ளார். அவையானவை *விரிற்றிங் அவர்சு* (*Visiting Hours*) மற்றும் *இசுரிக்போய்* (*Stickboy*).  
2007 இல் *வி ஆர் மோர்* (*We Are More*) என்ற கனடா பற்ரிய ஒரு கவிதையை கனடிய சுற்றுலாத் திணைக்கள ஆதரவுடன் இவர் வெளியிட்டார்.  
2013 பெப்ரவரியில் ரு திசு டே (*To This Day* - இன்றுவரைக்கும்) என்ற இவரது ஒடுக்குபவர்களுக்கு (bullies) எதிரான கவிதை ஒரு கிழமையில் 5 மில்லியன் யுரீயுப் பார்வைகளைப் பெற்றது.
# இங்கிலாந்து உள்நாட்டுப் போர்

**இங்கிலாந்து உள்நாட்டுப் போர் ** (*English Civil War*, 1642–1651) இங்கிலாந்து இராச்சியத்தில் உருள்தலையினர் (Roundhead) என்றழைக்கப்பட்ட நாடாளுமன்றத்தினருக்கும் புரவியர் (Cavalier) என்றழைக்கப்பட்ட அரசருக்கு விசுவாசமான அரசப்படைகளுக்கும் இடையே நிகழ்ந்த ஆயுதச் சண்டைகளையும் அரசியல் சூழ்ச்சிகளையும் குறிப்பிடுகிறது. இப்போர்கள் மூன்று முறை இடம் பெற்றன அவையாவன,
- முதலாம் உள்நாட்டுப் போர்.
- இரண்டாம் உள்நாட்டுப் போர்.
- மூன்றாம் உள்நாட்டுப் போர்.  
முதலாம் உள்நாட்டுப் போரிலும் (1642–46) இரண்டாம் உள்நாட்டுப் போரிலும் (1648–49) முழுமையான நாடாளுமன்றத்தினர் முதலாம் சார்லசின் ஆதரவாளர்களுடன் போரிட்டனர்; மூன்றாம் உள்நாட்டுப் போரில் (1649–51) ஆட்குறைந்த நாடாளுமன்றத்தினரும் இரண்டாம் சார்லசு ஆதரவாளர்களும் போரிட்டனர். இந்த உள்நாட்டுப் போர்கள் செப்டம்பர் 3, 1651இல் வொர்செசுடர் சண்டையில் நாடாளுமன்றத்தினரின் வெற்றியடைந்ததுடன் முடிவுற்றன.  
இந்த உள்நாட்டுப் போர்களின் விளைவாக முதலாம் சார்லசு மரணதண்டனை வழங்கப்பட்டுக் கொல்லப்பட்டார்; அவரது மகன் இரண்டாம் சார்லசு நாட்டைவிட்டு வெளியேற்றப்பட்டார்; இங்கிலாந்தின் முடியாட்சிக்கு மாற்றாக முதலில் இங்கிலாந்தின் பொதுநலவாயமும் (1649–53), பின்னர் ஆலிவர் கிராம்வெல்லின் தலைமையில் அமைந்த காப்பரசும் (1653–59) அமைந்தன. இங்கிலாந்தில் கிறித்தவ வழிபாட்டிற்கான இங்கிலாந்து திருச்சபையின் முழுநிறை அதிகாரம் குறைக்கப்பட்டது. இந்தப் போர்களினால் இங்கிலாந்தின் மன்னர்கள் நாடாளுமன்றத்தின் இசைவின்றி அரசாள முடியாது என்பதற்கான ஒரு முன்னுதாரணமாக விளங்கியது. இந்தக் கோட்பாடு சட்டப்படியாக அந்த நூற்றாண்டின் பிற்பகுதியில் நிகழ்ந்த மேன்மையான புரட்சிக்குப் பின்னரே நிறுவப்பட்டது.
# பொரி உள்ளான்

__NOTOC__  
**பொரி உள்ளான்** எனப்படும் பொரி மண்கொத்தி (**Wood Sandpiper** - *Tringa glareola*) ஒரு வலசை போகும் டிரிங்கா வகை உள்ளான். இவை நீளக் கால்கள் கொண்ட நடுத்தர அளவுள்ள கரைப்பறவைகளாகும். நன்னீர் ஏரிகளிலும் சதுப்புநிலங்களிலும் (ஈரநிலங்கள்) இவற்றைக் காணலாம். ஒரே உயிரியல் குடும்பத்தைச் சார்ந்த பவளக்காலியின் மிக நெருங்கிய உறவாக இப்பறவை உள்ளது.
# பொரி உள்ளான்

## உடல் தோற்றம்

- 18 செ.மீ- 21 செ.மீ நீளமுள்ளது.
- (வெண்)புருவம் <u>நீண்டு</u> காணப்படும்.
- <u>முதிர்ந்த பறவை</u>யின் இறக்கையின் <u>அடர்பழுப்பு</u> நிற வெளிப்பகுதியிலும் தொண்டை, மார்புப் பகுதிகளிலும் <u>தெளிவான</u> புள்ளிகள் காணப்படும். (முதிர்வடையாத பறவையில் பொரிகள் தெளிவாக இராது).
- பறக்கும்போது தென்படும் இறக்கையின் உள்பகுதி <u>வெளிர்</u> நிறத்திலிருக்கும்.
- கால்கள் பசுமை கலந்த <u>மஞ்சள்</u> நிறத்திலிருக்கும் .
# பொரி உள்ளான்

## உடல் தோற்றம்

### ஆற்று உள்ளான் வேறுபாடு

பொதுவில் ஒன்று போலவே தென்படும் ஆற்று உள்ளானிலிருந்து (Green Sandpiper - *Tringa ochropus*) பொரி உள்ளானை வேறுபடுத்திக் காட்ட பின்வரும் களக்குறிப்புகள் உதவும்:
- (வெண்)புருவம் <u>சிறியதாக</u> கண்ணிற்கு முன் மட்டும் காணப்படும்; கண்ணின் <u>பின்புறம்</u> புருவம் இராது.
- இறக்கையின் உள்பகுதி <u>கருமையாக</u> இருக்கும்.
- இறக்கை பொரி உள்ளானை விடக் கருமையாகவும் (புள்ளிகள்/பொரிகள் தெளிவாக <u>இராது</u>) உடல் வெண்ணிறமாகவும் இருக்கும்.
- பறக்கும்போது இறக்கையின் <u>கருமையான</u> உள்பகுதி தென்படும்.
# பொரி உள்ளான்

## கள இயல்புகள்

மற்ற கரைப்பறவைகளை விட அதிகம் கூடிவாழ்கின்ற இயல்புடையது. சேற்றிலும் குறைவான நீருள்ள ஈரநிலங்களிலும் அலகால் பெருக்கியபடி உணவைப் பொறுக்கி எடுக்கும். பனிக்கால உறைவிடங்களிலும் உரிமையை நிலைநாட்டுவதில் சண்டையிடும் குணமுடையது.
# பொரி உள்ளான்

## பரவல்

இந்தியா முழுவதும் பனிக்காலத்தில் காணப்படும். ஆகஸ்டில் வந்து ஏப்ரலில் தான் வலசை போகும்.
# பொரி உள்ளான்

## உணவு

மெல்லுடலிகள், பூச்சிகள், புழுக்கள்.
# பொரி உள்ளான்

## கூப்பாடு

மெல்லிய சிஃப்-இஃப்-இஃப் (*chiff-if-if*) குரல் தருகிறது.
# பொரி உள்ளான்

## காணொலிகள்

- பிரித்தனிய அறக்கட்டளையின் BTO-YouTube காணொலி-**<span dir="ltr">ஆற்று உள்ளானையும் பொரி உள்ளானையும் வேறுபடுத்துதல்</span>**-
# பொரி உள்ளான்

## கலைச்சொற்கள்

வலசை = migration; ஈரநிலம் = wetland; கரைப்பறவை = shore bird (or wader); முதிர்ந்த = adult; அடர்பழுப்பு = dark brown; புருவம் = supercilium; மெல்லுடலி = mollusc;
# திருப்பீடத் தேர்தல் அவை 2013இல் பங்கேற்கும் கர்தினால்மார்

**திருப்பீடத் தேர்தல் அவை 2013இல் பங்கேற்கும் கர்தினால்மார்கள்** (*Cardinal electors for the papal conclave, 2013*) என்பது 2013, பெப்ருவரி 28ஆம் நாள் திருத்தந்தைப் பணியிலிருந்து ஓய்வுபெற்ற திருத்தந்தை பதினாறாம் பெனடிக்டுக்குப் பின் கத்தோலிக்க திருச்சபையின் தலைமைப் பதவியை ஏற்க ஒருவரைத் தேர்ந்தெடுப்பதற்காகக் கூடுகின்ற அவையில் பங்கேற்று வாக்களிப்போரைக் குறிக்கும்.  
இத்தேர்தல் அவையில் பங்கேற்க, ஒவ்வொரு கர்தினாலும் பதினாறாம் பெனடிக்ட் பதவி விலகிய நாளில் (2013, பெப்ருவரி 28) 80வயதைத் தாண்டாமல் இருக்க வேண்டும்.
# திருப்பீடத் தேர்தல் அவை 2013இல் பங்கேற்கும் கர்தினால்மார்

## திருத்தந்தைத் தேர்தலில் பங்கேற்கும் கர்தினால்மார் பெயர் அடைவு
# திருப்பீடத் தேர்தல் அவை 2013இல் பங்கேற்கும் கர்தினால்மார்

## தேர்தலில் பங்கேற்காத, வாக்குரிமை கொண்ட கர்தினால்மார்

கீழ்வரும் கர்தினால்மார் திருத்தந்தைத் தேர்தலில் கலந்துகொள்ள உரிமைத் தகுதி கொண்டிருந்தாலும் பல்வேறு காரணங்களை முன்னிட்டுத் தேர்தலில் கலந்துகொள்ள முன்வரவில்லை.  
| 2 | கீத் ஓப்ரையன் | ஐக்கிய இராச்சியம் | புனித அந்திரேயா மற்றும் எடின்பரோ உயர்மறைமாவட்டத்தின் ஓய்வுபெற்ற பேராயர் | கர்தினால்-குரு | கவனத்தைத் திருப்ப விரும்பாததால் | } |
| --- | --- | --- | --- | --- | --- | --- |
# திருப்பீடத் தேர்தல் அவை 2013இல் பங்கேற்கும் கர்தினால்மார்

## நாடுகள் வாரியாக திருத்தந்தைத் தேர்தலில் பங்கேற்கும் கர்தினால்மார்

**'''கர்தினால்மார்களின் இட அமைவு - நாடுகள் வாரியாக'''**  
| நாடு | தேர்தலில் பங்கேற்போர் |
| --- | --- |
| இத்தாலியா | 28 |
| ஐக்கிய அமெரிக்க நாடுகள் | 11 |
| செருமனி | 6 |
| எசுப்பானியா, இந்தியா, பிரேசில் | ஒவ்வொரு நாட்டிலிருந்தும் 5 பேர் (மொத்தம் 15 பேர்) |
| பிரான்சு, போலந்து | ஒவ்வொரு நாட்டிலிருந்தும் 4 பேர் (மொத்தம் 8 பேர்) |
| மெக்சிகோ, கனடா | ஒவ்வொரு நாட்டிலிருந்தும் 3 பேர் (மொத்தம் 6 பேர்) |
| போர்த்துகல், நைஜீரியா, அர்ஜென்டீனா | ஒவ்வொரு நாட்டிலிருந்தும் 2 பேர் (மொத்தம் 6 பேர்) |
| ஆஸ்திரேலியா, ஆஸ்திரியா, பெல்ஜியம்,
பொலீவியா, போஸ்னியா மற்றும்
எர்செகொவீனா, சிலி, சீனா,
காங்கோ, கொலொம்பியா, குரோவேசியா,
கியூபா, செக் குடியரசு, டொமினிக்கன் குடியரசு,
எக்குவாடோர், எகிப்து, கானா,
கினியா, ஹொண்டூராஸ், அங்கேரி,
அயர்லாந்து, கென்யா, லெபனான்,
லித்துவேனியா, நெதர்லாந்து, பெரு,
பிலிப்பீன்சு, செனகல், சுலோவேனியா,
தென்னாப்பிரிக்கா, சிறீலங்கா, சூடான்,
சுவிட்சர்லாந்து, தான்சானியா,
வெனேசுவேலா, வியெட்நாம் | ஒவ்வொரு நாட்டிலிருந்தும் 1 கர்தினால் (மொத்தம் 35 பேர்) |
# ஹோரஷியோ நெல்சன்

நெல்சன் தூண், அவருக்கான சிறப்பான நினைவுச் சின்னமாக விளங்குகிறது.]]
**ஓரேசியோ நெல்சன்** (*Horatio Nelson*, செப்டம்பர் 29, 1758 -அக்டோபர் 21, 1805) ஐக்கிய இராச்சிய கடற்படையின் புகழ்பெற்ற தளபதி (*அட்மிரல்*)களில் ஒருவராவார். பிரெஞ்சு மன்னர் நெப்போலியன் பொனபார்ட் இங்கிலாந்து மீது தொடுத்த போர்களில் பிரெஞ்சுக் கடற்படையை தோற்கடித்தவர். மிகவும் வீரமிக்க போர்வீரராகவும் போர் தந்திரங்களில் வல்லவராகவும் அறியப்படுகிறார். சண்டைகளின்போது நெல்சன் ஒரு கண்ணையும் கையையும் இழந்தவர்.  
நெல்சன் நோர்போக்கில் உள்ள பர்னம் தோர்ப்பு என்றவிடத்தில் பிறந்தார். பிரெஞ்சு மற்றும் இசுப்பானியா|இசுப்பானியக் கடற்படைகளை தோற்கடித்தவர். டிரபால்கர் சண்டையில் எதிரிகளைத் தோற்கடித்தபோதும் ஒரு பிரெஞ்சு வீரரின் துப்பாக்கிக்கு இரையானார். இவரது நினைவைப் போற்றும் வண்ணம் இலண்டனின் மையப்பகுதியான டிரபால்கர் சதுக்கத்தில் ஒரு நினைவுத்தூண், நெல்சன் தூண் எழுப்பப்பட்டுள்ளது.
# ஹோரஷியோ நெல்சன்

## பிறப்பும் ,வளர்ப்பும்

ஹொரஷிய நெல்சன் 29 செப்டம்பர் 1758 அன்று நோர்போக், பர்ன்ஹாம் தோர்பில்ஒரு குமாஸ்தாவின் 11 பிள்ளைகளில் ஆறாவதுவராக பிறந்தார். 12 வயதில் கடற்படையில் தன் தாய்வழி மாமாவிடம் ஒரு கப்பலில் இணைந்து பணியாற்றினார். அவர் 20 வயதில் ஒரு கேப்டன் ஆனார், வெஸ்ட் இண்டீஸ், பால்டிக் மற்றும் கனடாவில் சேவை புரிந்தார். 1787 ஆம் ஆண்டில் அவர் நெவிஸில் பிரான்சிஸ் நிஸ்பேட் என்பவரை திருமணம் செய்தார் . வேலை ஏதுமின்றி அடுத்த ஐந்து ஆண்டுகளை அரை ஊதியத்தில், இங்கிலாந்திற்குத் திரும்பி தனது மணமகளோடு கழித்தார்.
# ஹோரஷியோ நெல்சன்

## கடல் சார் போர் வெற்றிகளும் ,இழப்பும்

1793 இல் பிரித்தானிய புரட்சிப் போரில் நுழைந்தபோது, நெல்சன் அகமோம்நானின் கட்டளையை வழங்கினார். அவர் மத்தியதரைக்கடலில் பணியாற்றினார், கோர்சிகாவைக் கைப்பற்ற உதவியதுடன் கால்வியிலும்போரிட்டார். அப்போரில்1794 வலது கண்ணை இழந்துவிட்டார். 1797 ஆம் ஆண்டில் சாண்டா குரூஸ் டி டெனெரிப் போரில் அவர் தனது வலது கரத்தை இழந்தார்.  
ஒரு தளபதி யாக அவர் தைரியமான நடவடிக்கை அறியப்பட்டது,தான் .எனினும் அவரது மூத்த அதிகாரியின் உத்தரவுகளை அவ்வப்போது புறக்கணிப்பு செய்தார் .அதுவே 1797 ஆம் ஆண்டில் ஸ்பெயினில் ** கேப் வின்சென்ட்** மீது அவருக்கு வெற்றி தேடி தந்தன . நான்கு ஆண்டுகளுக்குப் பின்னர் **கோபன்ஹாகனில்** நடந்த போரில் அவர் தனது தொலைநோக்கி யை தனது குருட்டு கண்கள் மேல் வைத்து கொண்டு மூத்த அதிகாரியின் உத்தரவுகளை ஏற்று, யுத்த நடவடிக்கைகளை நிறுத்த மறுத்து உத்தரவிட்டார்.
# ஹோரஷியோ நெல்சன்

## எம்மா, ஹாமில்டன் மீது காதல்

1798 இல்** நைல் போரில்**, நெப்போலியனின் கடற்படை வெற்றிகரமாக அழிக்கப்பட்டது, இதன் மூலம்இந்தியா வுக்கு நேரடி வர்த்தக வழிவகை செய்யப்பட்டது.நெல்சன் **நேபிள்ஸ்** நகருக்கு மாற்றம் செய்யப்பட்டார் .அங்கு அவர் எம்மா, ஹாமில்டன் மீது காதலில் விழுந்தார். அவர்கள் இருவருமே மணம் ஆனவர்கள் . என்றாலும் நெல்சன் மற்றும் எம்மா ஹாமில்டன் இருவரும் ஒருவருக்கொருவர் தீவிரமாக காதலித்தனர், விளைவாக 1801 ஆம் ஆண்டில்** ஓரேசியோ ** என்ற ஒரு பெண் குழந்தையைப் பெற்றனர். அதே வருடத்தில் நெல்சன் துணை அட்மிரல் பதவிக்கு உயர்த்தப்பட்டார்.
# ஹோரஷியோ நெல்சன்

## வீரமான இறப்பும்,மரியாதையும்

1794 முதல் 1805 வரையிலான காலப்பகுதியில் நெல்சனின் தலைமையின் கீழ், ராயல் கடற்படை பிரான்சின் மீது தனது மேலாதிக்கத்தை நிரூபித்தது. **கேப் டிராபல்கரில்** அவரது மிகவும் பிரபலமான ஈடுபாடு, பிரித்தானியரை நெப்போலியனின் படையெடுப்பு அச்சுறுத்தலில் இருந்து காப்பாற்றியது, ஆனால் அது அவரது இறுதிப் பயணமாக அமைந்தது. 1805 ஆம் ஆண்டு அக்டோபர் 21 ஆம் தேதி போர் தொடங்குவதற்கு முன்னர் நெல்சன் தனது கப்பலில் இருந்து பிரபலமான சமிக்ஞையை, குறுஞ் செய்தியை அனுப்பினார்.  
** "இங்கிலாந்தில் ஒவ்வொருவரும் தனது கடமையைச் செய்வார் "**என்று எதிர்பார்க்கிறது.  
ஒரு சில மணிநேரங்களுக்கு பின்னர் ஒரு பிரெஞ்சு துப்பாக்கி சுடும் ஸ்னைப்பர் மூலம் அவர் சுட்டுக் கொல்லப்பட்டார். அவரது உடல் பிராந்தியால் நிரப்பிய, தொட்டிக்குள் வைத்து பாதுகாக்கப்பட்டு இங்கிலாந்திற்கு எடுத்து செல்லப்பட்டது. அங்கு அவர் அரச மரியாதையுடன் அடக்கம் செய்யப்பட்டார்.
# ஐரியக் கடல்

**ஐரியக் கடல்** (*Irish Sea*, ,, ) பெரிய பிரித்தானியாவிற்கும் அயர்லாந்திற்கும் இடையே உள்ள கடல். இது தெற்கில் செல்ட்டிக் கடலுடன் செயின்ட் ஜார்ஜின் கால்வாயாலும் வடக்கில் அட்லாண்டிக் பெருங்கடலுடன் வடக்குக் கால்வாயாலும் இணைக்கப்பட்டுள்ளது. இக்கடலில் உள்ள பெரிய தீவு அங்கில்சே ஆகும். அடுத்ததாக மாண் தீவு பெரியதும் வணிக முதன்மை பெற்றதுமாகும். இக்கடல், மிகவும் அரிதாக, **மாண்க்சு கடல்** (, எனப்படுகிறது.  
இக்கடல் வணிக மற்றும் பொருளியல் முதன்மை பெற்றது; மண்டல வணிகம், கப்பற் போக்குவரத்து, மீன்பிடித் தொழில் மரபுவழித் தொழில்களாகும். அண்மையில் காற்றுத் திறன் மற்றும் அணுமின் நிலையங்கள் மூலம் மின்னாற்றல் தயாரிக்க ப்படுகிறது. பெரிய பிரித்தானியாவிற்கும் அயர்லாந்துக்கும் இடையேயான ஆண்டு போக்குவரத்து 12 மில்லியன் பயணியராகவும் 17 மில்லியன் டன் வணிகச் சரக்குகளாகவும் விளங்குகிறது.
# திருப்பீடத் தேர்தல் அவை 2013இல் முன்னணி கர்தினால்மார்

**திருப்பீடத் தேர்தல் அவை 2013இல் முன்னணி கர்தினால்மார்** (*List of papabili in the 2013 papal conclave*) என்பது 2013, பெப்ருவரி 28ஆம் நாள் திருத்தந்தைப் பதவியிலிருந்து ஓய்வுபெற்ற பதினாறாம் பெனடிக்டிக்குப் பின் எந்த கர்தினால் திருத்தந்தையாகத் தேர்ந்தெடுக்கப்படுவார் என்று செய்தி ஊடகங்கள் கணிக்கின்ற பெயர்ப் பட்டியல் ஆகும்.
# திருப்பீடத் தேர்தல் அவை 2013இல் முன்னணி கர்தினால்மார்

## ஊகங்கள் பொய்க்கலாம்

கடந்த ஆண்டுகளில் திருத்தந்தைத் தேர்தல்களின்போது யார் அடுத்த திருத்தந்தையாகத் தேர்ந்தெடுக்கப்படுவார் என்று செய்தி ஊடகங்கள் வழங்கிய கணிப்புகள் பலமுறை பொய்த்ததும் உண்டு.
எடுத்துக்காட்டாக, திருத்தந்தை இருபத்திமூன்றாம் யோவான், திருத்தந்தை முதலாம் யோவான் பவுல், திருத்தந்தை இரண்டாம் யோவான் பவுல் ஆகியோர் தேர்ந்தெடுக்கப்பட்டபோது, செய்தி ஊடகங்கள் அவர்களுடைய பெயர்களைத் தம் கணிப்புகளில் முன்கூறவில்லை.  
வத்திக்கான் பற்றிய செய்தித்துறை அறிஞர்களிடையே வழங்கும் ஒரு கூற்று இது: "தேர்தல் அவைக்குள் திருத்தந்தையாக நுழைபவர் கர்தினாலாகத் திரும்பி வருவார்".  
கடந்த சுமார் 650 ஆண்டுகளில் நிகழ்ந்த எல்லாத் தேர்தல்களிலும் ஒரு கர்தினால்தான் திருத்தந்தையாகத் தேர்ந்தெடுக்கப்பட்டுள்ளார். கர்தினால்மார் குழுவுக்கு வெளியிலிருந்து திருத்தந்தையாகத் தேர்ந்தெடுக்கப்பட்ட கடைசி திருத்தந்தை ஆறாம் அர்பன் ஆவார். அவர் தேர்ந்தெடுக்கப்பட்ட ஆண்டு 1378.
# திருப்பீடத் தேர்தல் அவை 2013இல் முன்னணி கர்தினால்மார்

## வெவ்வேறு செய்தி ஊடகங்களின் கணிப்பின்படி 2013 தேர்தலில் முன்னணி கர்தினால்மார்

| பெயர் | நாடு | தகுதி வரிசை | பணி(கள்) | பெப்ருவரி 2013இல் அகவை | கர்தினால் பதவி பெற்ற ஆண்டு | ஒளிப்படம் |
| --- | --- | --- | --- | --- | --- | --- |
| ஆஞ்செலோ அமாத்தோ | புனிதர் நிலை ஆய்வுக்கான பேராயத்தின் தலைவர் | 74 | 2010 |  |  |  |
| பிரான்சிஸ் அரின்சே | கர்தினால்-ஆயர் | திருவழிபாடு மற்றும் திருவருட்சாதனங்கள் ஒழுங்குமுறைக்கான பேராயத்தின் ஓய்வுபெற்ற தலைவர் | 80 | 1985 |  |  |
| ஆஞ்செலோ பாஞ்ஞாஸ்கோ | கர்தினால்-குரு | ஜெனோவா உயர்மறைமாவட்டப் பேராயர் | 70 | 2007 |  |  |
| ஹோர்கே பெர்கோலியோ | கர்தினால் திருத்தொண்டர் | அர்ப்பண வாழ்வு மற்றும் திருத்தூது வாழ்வுக்கான பேராயத்தின் தலைவர் | 65 | 2012 |  |  |
| அந்தோனியோ கஞிசாரெஸ் யோவேரா | கர்தினால்-குரு | எஸ்டெர்கம்-புடாபெஸ்ட் உயர்மறைமாவட்டப் பேராயர் | 60 | 2003 |  |  |
| ஷான் பேட்ரிக் ஓமாலி | கர்தினால்-குரு | பாஸ்டன் உயர்மறைமாவட்டப் பேராயர் | 68 | 2006 |  |  |
| மார்க் ஊலே | கர்தினால்-திருத்தொண்டர் | பண்பாடு தொடர்பான திருத்தந்தைக் கழகத்தின் தலைவர் | 70 | 2010 |  |  |
| நொர்பேர்த்தோ ரிவேரா கர்ரேரா | கர்தினால் குரு | தெகுசிகல்ப்பா உயர்மறைமாவட்டப் பேராயர் | 70 | 2001 |  |  |
| லெயோனார்டோ சாண்ட்ரி | கர்தினால்-திருத்தொண்டர் | கீழைத் திருச்சபைகளுக்கான பேராயத்தின் தலைவர் | 69 | 2007 |  |  |
| ஒடீலோ பேத்ரோ ஷேரெர் | கர்தினால்-குரு | மிலான் உயர்மறைமாவட்டப் பேராயர் | 71 | 2003 |  |  |
| கிரெஷேன்சியோ சேப்பே | கர்தினால்-குரு | நீதி மற்றும் அமைதி வளர்ப்பதற்கான திருத்தந்தைக் கழகத்தின் தலைவர் | 64 | 2003 | } |  |  
:குறிப்பு: மேலே தரப்பட்டுள்ள பெயர்ப்பட்டியல் அதிகாரப்பூர்வமாக அறிவிக்கப்பட்டது அல்ல. செய்தி ஊடகங்கள் கணிப்புப்படி யார் 2013 திருத்தந்தைத் தேர்தலில் புதிய திருத்தந்தையாகத் தேர்ந்தெடுக்க வாய்ப்புகள் அதிகம் உள்ளன என்றவொரு ஊகத்தின் அடிப்படையிலேதான் இப்பட்டியல் உருவாக்கப்பட்டது.
:திருத்தந்தை பணி துறந்தாலோ, பதவியில் இறந்தாலோ, வத்திக்கான் நகரத்தில் கத்தோலிக்க திருச்சபையின் மைய நிர்வாகத்தின் துறைகளில் பணிபுரிவோர் பெரும்பான்மையோர் தம் பதவியை இழப்பர். பதினாறாம் பெனடிக்ட் பதவி துறந்த வேளையில் கர்தினால்மார் வகித்த கடைசி பதவி மேலே உள்ள பட்டியலில் தரப்பட்டுள்ளது.
# வைட்டுத் தீவு

**வைட்டுத் தீவு** (*Isle of Wight*) இங்கிலாந்தின் தெற்கில் உள்ள ஒரு கௌன்டியும், ஆங்கிலக் கால்வாயில் அமைந்துள்ள மிகப்பெரும் தீவும் ஆகும். பிரித்தானியா தீவிலிருந்து *சோலென்ட்* என்ற நீரிணையால் பிரிந்து ஆம்சையர் கடற்கரையிலிருந்து 3–5&nbsp;மைல்கள்(5-7 கி.மீ.) தொலைவில் அமைந்துள்ளது. கடல்மட்டம் உயர்ந்தநிலையில் இருக்கும்போது இது இங்கிலாந்தின் மிகச்சிறிய கௌன்டியாக உள்ளது; கடல் மட்டம் தாழும் நேரங்களில் ரட்லாந்து கௌன்டி இதைவிடச் சிறியதாக உள்ளது. 25 மைல்கள் (40 கி.மீ.) நீளமும் 13 மைல்கள் (20 கி.மீ.) அகலமும் கொண்டதாக உள்ளது. ஒரு இலட்சத்து இருபதாயிரம் மக்கள் இங்கு வசிக்கின்றனர்.  
இங்கு பல விடுமுறை மகிழ்விடுதிகள் அமைந்துள்ளன. விக்டோரியா காலத்திலிருந்தே இது விடுமுறை சுற்றுலாத் தலமாக இருந்து வருகிறது.விக்டோரியா அரசியாரின் வேனில் அரண்மனையும் இறுதி இல்லமும் இங்குள்ளன. கவிஞர்கள் சுவின்பர்ன், டென்னிசன் ஆகியோரின் பிறப்பிடமும் இதுவே.  
இங்கு படகு கட்டுதல், பாய்மரம் பின்னுதல்,பறக்கும் படகுகளைத் தயாரித்தல் ஆகியன முதன்மைத் தொழில்களாக உள்ளன. உலகின் முதல் ஹோவர்கிராஃப்ட்டும் பிரித்தானியாவின் விண்வெளி உந்துப்பொறிகளும் இங்குதான் வடிவமைக்கப்பட்டு சோதிக்கப்படுகின்றன. வைட்டுத் தீவு ஜாசு இசைவிழா போன்ற இசைவிழாக்கள் இங்கு நடக்கின்றன. நன்கு பராமரிக்கப்படும் வனவிலங்கு உய்வகம் இங்குள்ளது. இங்குள்ள உயரிய சிகரங்களிலும் முகடுகளிலும் தொன்மா தொல்லுயிர் எச்சங்கள் காணப்படுகின்றன.  
ஒன்றால் எடுக்கப்பட்ட வைட்டுத் தீவின் ஒளிப்படம்]]
# வைட்டுத் தீவு

## டைனோசரின் எச்சங்கள்

12.5 கோடி ஆண்டுகளுக்கு முன்பு வாழ்ந்ததாக கருதப்படும், நிலத்தில் வேட்டையாடும் மிகப்பெரிய டைனோசரின் (32 அடி (10 மீட்டர்) எச்சங்கள் வைட் தீவில் கண்டுபிடிக்கப்பட்டுள்ளது.
# இந்தியாவில் இலங்கைத் தமிழர்கள் முகாம்

இலங்கைத் தமிழர்கள் முகாம்]]
**இந்தியாவில் இலங்கைத் தமிழர்கள் முகாம்** என்பது இலங்கையில், இனப்பிரச்சினை காரணமாக இலங்கைத் தமிழர்களுக்கும் இலங்கை ராணுவத்திற்கும் இடையே நிகழ்ந்த ஈழப் போரில் இலங்கை ராணுவம் நடத்திய கொடூரத் தாக்குதல்களால் நிராதரவான இலட்சக்கணக்கான இலங்கைத் தமிழர்கள் இந்தியாவில் தஞ்சமடைந்தபோது அவர்களுக்கு மறுவாழ்வு அளிக்க இந்திய அரசால் தமிழ்நாடு, கேரளம், கர்நாடகம், ஆந்திரம் மற்றும் ஒரிசா ஆகிய மாநிலங்களில் ஏற்படுத்தப்பட்ட சிறப்பு முகாம்களை குறிப்பதாகும்.
# இந்தியாவில் இலங்கைத் தமிழர்கள் முகாம்

## தமிழ்நாட்டில் மறுவாழ்வு உதவிகள்

தமிழ்நாட்டில் 115 முகாம்களில் 73,241 இலங்கை தமிழர்களும் (19,340 குடும்பத்தினர்) மற்றும் வெளி இடங்களில் 31,802 இலங்கை தமிழர்களும் (11,288 குடும்பத்தினர்) உள்ளனர்.  
தமிழ்நாட்டில் உள்ள முகாம் வாழ் இலங்கை தமிழர்களுக்கு குடியிருப்பு, குடிநீர், மின்சாரம், உணவுப்பொருட்கள், மாதாந்திர பணக் கொடை, திருமண உதவித் திட்டம், மற்றும் கல்வி ஆகியன
# இந்தியாவில் இலங்கைத் தமிழர்கள் முகாம்

## தற்போதைய நிலை

### தொழில்

முதியவர்கள் தென்னை கீற்று முடைதல் போன்ற சுயதொழில் மற்றும் கட்டுமானப்பணிகளிலும், இளைஞர்கள் நூற்பாலை மற்றும் விசைத்தறி ஆலைகளிலும் பணிசெய்து வருமானம் ஈட்டுகின்றனர். சுமார் 25 ஆண்டுகள் கடந்த முகாம்களில் உள்ள குடியிருப்புகள் சிதைந்து பாழடைந்த நிலையில் உள்ளது
இலங்கை தமிழர்கள் குடியிருப்புகளை சீரமைத்து, இந்திய குடியுரிமை கோருகின்றனர்
# இந்தியாவில் இலங்கைத் தமிழர்கள் முகாம்

## தற்போதைய நிலை

### தொழில்

#### தமிழக முகாமை விட்டு தப்பிச்செல்லுதல்

சுமார் 20 ஆண்டுகளுக்கு மேலாகவும் தமிழக முகாம்களில் தங்கியுள்ள இலங்கை அகதிகளுக்குக் குடியுரிமை கிடைக்காததால், அரசுப் பணி வாய்ப்பு உள்பட எந்த உதவியும் கிடைக்கவில்லை; எனவே தமிழக முகாமை விட்டு தப்பிச்செல்வதாக அகதிகள் தெரிவித்தனர்.
# இந்தியாவில் இலங்கைத் தமிழர்கள் முகாம்

## தற்போதைய நிலை

### ஈழம் அகதிகள் மறுவாழ்வு அமைப்பு

தமிழ்நாட்டில் **ஈழ ஏதிலியர் மறுவாழ்வு கழகம்** என்ற அமைப்பை சாமுவேல் ஜேம்ஸ் வேலுப்பிள்ளை செல்வநாயகத்தின் மகன் செ. சந்திரகாசன் அமைத்து செயலாற்றி வருகின்றார்.
- ஈழம் அகதிகள் மறுவாழ்வு அமைப்பு இணையதளம் :http://www.oferr.org/content.php?id=181
# சூலு சுல்தானகம்

**சூலு சுல்தானகம்** (ஆங்கிலம்: *Sultanate of Sulu Dar al-Islam*) என்பது சூலு கடல், பிலிப்பீன்சின் தெற்குப் பகுதித் தீவுகள், போர்னியோவின் வடக்குப் பகுதி ஆகியவற்றை உள்ளடக்கிய ஒரு இசுலாமிய தவுசூக் மக்களின் இறைமையுள்ள நாடு ஆகும். இச்சுல்தானகம் 1457 ஆம் ஆண்டில் ஜொகூரில் பிறந்த அரபு நாடுகாண் பயணியும், இசுலாமியக் கல்விமானுமான சய்யிது அபூபக்கர் அபிரின் (சூலுவின் சரிப் உல்-அசீம்) *(Sayyed walShareef Abubakar Abirin AlHashmi.)* என்பவரால் உருவாக்கப்பட்டது.  
அபூபக்கர் உள்ளூர் இளவரசி பரமிசூலி (Paramisuli) என்பவளைத் திருமணம் முடித்ததை அடுத்து, அவர் சுல்தானகத்தை அமைத்து *பாதுகா மகாசரி மவுலானா அல் சுல்தான் சரீப் உல்-ஹாசிம்* *(Paduka Mahasari Maulana al Sultan Sharif ul-Hashim)* என்ற பட்டப் பெயரைப் பெற்றார்.  
இந்த சுல்தானகம் தற்போது எந்த நாட்டாலும் இறைமையுள்ள நாடாக அங்கீகரிக்கப்படவில்லை. இருப்பினும், சூலு சுல்தான் அல்லது வடக்கு போர்னியோவின் சுல்தான் எனப் பலர் உரிமை கோரி வருகின்றனர்.  
2013-ஆம் ஆண்டில், மூன்றாம் ஜமாலுல் கிராம் சுல்தான் *(Sultan Jamalul Kiram)* எனத் தன்னைத் தானே அறிவித்துக் கொண்டவரின் தலைமையில் சில பிலிப்பீன்சு குழு ஒன்று மலேசியாவின் சபா மாநிலத்தின் லகாட் டத்துவுக்கு அருகில் உள்ள கிராமம் ஒன்றைக் கைப்பற்றித் தம் வசப் படுத்தியுள்ளனர்.
# சூலு சுல்தானகம்

## வரலாறு

### புட்டுவான் ராஜா நாடு

1578-ஆம் ஆண்டில் சுலு சுல்தானகம், தன் சுதந்திரத்தைப் பெறுவதற்கு முன்னர், புரூணை பேரரசின் கீழ் இருந்தது. 13-ஆம் நூற்றாண்டின் போது சுலுவின் மக்கள், வடகிழக்கு மிண்டனாவோவில் *(Mindanao)* உள்ள தங்களின் பூர்வீக இடங்களில் இருந்து இன்றைய ஜாம்போங்கா *(Zamboanga)* மற்றும் சுலு தீவுக் கூட்டங்களுக்கு இடம்பெயரத் தொடங்கினர்.  
பழங்காலத்தில் பிலிப்பைன்சு நாட்டில் புட்டுவான் ராஜா நாடு *(Rajahnate of Butuan)* எனும் ஒரு நாடு இருந்தது. அந்த நாடு அப்போது இஸ்லாமியத்திற்கு முந்தைய சுலுவைப் போல *(Hindu like pre-islamic Sulu)* ஓர் இந்து நாடாக இருந்தது என்றும் சொல்லப் படுகிறது.
# சூலு சுல்தானகம்

## வரலாறு

### தவுசுக் மொழி

அந்த நாட்டில் புட்டுவான் *(Butuanons);* சூரிகானோன் *(Surigaonons)* மக்கள் வாழ்ந்தனர். அவர்களின் வழித்தோன்றல்கள்தான் சூலு மக்கள் என்று சொல்லப் படுகிறது.  
இவர்கள் புட்டுவான் ராஜா நாட்டில் இருந்து தெற்கே சென்று சுலுவில் நறுமணப் பொருட்கள் வர்த்தக மையத்தை நிறுவினார்கள். 1600-இல் சூலு சுல்தானகத்தை ஆட்சி செய்த பத்தாரா ஷா தெங்கா என்பவர், புட்டுவான் நாட்டின் உண்மையான பூர்வீகக் குடிமகன் என்று கூறப்படுகிறது.
# சூலு சுல்தானகம்

## வரலாறு

### தொடக்கக் காலக் குடியேற்றம்

புட்டுவானோன், சூரிகானோன் மற்றும் தவுசுக் மொழிகள் அனைத்தும் பிலிப்பைன்சு நாட்டின் விசயன் மொழியின் துணைக் குடும்பத்தின் கீழ் வருகின்றன. தவுசு மொழி புட்டுவானன்-சுரிகானோன் மொழிகளின் உறவால் கண்டு அறியப்படுகிறது.  
ஜோலோ *(Jolo)* தீவின் மைம்புங் *(Maimbung)* எனும் இடத்தில் தொடக்கக் காலக் குடியேற்றம் நடைபெற்றது. இந்தத் தீவுப் பகுதி சூலு சுல்தானகத்தால் தொடக்கத்தில் ஆக்கிரமிக்கப்பட்ட பகுதியாகும்.
# சூலு சுல்தானகம்

## வரலாறு

### ராஜா சிபாத்

அந்தக் கட்டத்தில், சுலு சுல்தானகம் லூப்பா சுக் *(Lupah Sug)* என்று அழைக்கப்பட்டது. லூப்பா சுக் என்பது மலைவாசிகள் என்று பொருள்படும். சுல்தானகத்தின் தலைவரை ராஜா சிபாத் *(Rajah Sipad)* என்று அழைத்தார்கள். ராஜா சிபாத் எனும் பட்டத்தை ஏற்றுக்கொண்ட ஒரு ராஜாவால் ஆளப்பட்டது.  
எடுத்துக்காட்டாக, அட்டியின் தலைவனான மரிகுடோ என்பவரிடம் இருந்து மட்ஜா-அஸ் -இன் கெடாத்துவானை டாத்து புட்டி மன்னர் விலைக்கு வாங்கி ஆட்சி செய்தார். மட்ஜா-அஸ், அழிக்கப்பட்ட அவர்களது தாயகமான பன்னய் அரசைத் தழுவிப் பெயரிடப்பட்ட பனய் தீவில் நிறுவப்பட்டது. புட்டுவான் இராச்சியம் ராஜா ஸ்ரீ பட ஷாஜாவின் ஆட்சியின் கீழ் முக்கியத்துவம் பெற்றது.டொண்டோ அரசகம் லகன்டுலா மரபு வழி அரசர்களாலும். செபு அரசகம் ராஜமுடா ஸ்ரீ லுமாயினாலும் ஆளப்பட்டது.
# சம்பந்த முனிவர் (பழுதை கட்டி)

**பழுதை கட்டி சம்பந்த முனிவர்** என்பவர் தரும்புர ஆதீன பரம்பரையில் வந்த ஒரு சைவப் பெரியார். இவரைக் **காழி - பழுதை கட்டி சம்பந்த முதலியார்** எனவும், **பழுதை கட்டிச் சம்பந்த பண்டாரம்** என்றும் குறிப்பிடுவர். இவர் வாழ்ந்த காலம் 1350-1375 எனக் கணிக்கப்பட்டுள்ளது. காழி என்பது சீர்காழி. இவரது ஆசிரியர் பழுதை கட்டிச் சிற்றம்பல நாடிகள்.  
சிவானந்தமாலை முதலான நூல்கள் இவரால் இயற்றப்பட்டவை.
# சம்பந்த முனிவர் (பழுதை கட்டி)

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# அலெக்ஸ் பாண்டியன் (திரைப்படம்)

**அலெக்ஸ் பாண்டியன்** 2013(Alex Pandian) ஆம் ஆண்டு வெளிவந்த தமிழ்த் திரைப்படம் ஆகும். கார்த்தி மற்றும் அனுஷ்கா முக்கியமான கதாபத்திரத்தில் நடிக்க சுராஜ் எழுதி இயக்க ஸ்டுடியோ கிரீன் நிறுவனத்திற்காக கனகவேல் ராஜா தயாரித்தத் திரைப்படம்.
# அலெக்ஸ் பாண்டியன் (திரைப்படம்)

## நடிகர்கள்

- கார்த்தி
- அனுஷ்கா ஷெட்டி
- சந்தானம்
- மிலிந்த் சோமன்
- சுமன்
- ராதாகிருஷ்ணன்
- விசு
- மகாதேவன்
- நிகிதா துக்ரல்
- சனுஷ
- அகாங்க்ஷா பூரி
- மனோபாலா
- ராணி
- ராஜ்கபூர்
- சந்தானபாரதி
- சரவணன்
- வையாபுரி
- மனோகர்
# மெர்சி ஆறு

**மெர்சி ஆறு ** (*River Mersey*) இங்கிலாந்தின் வடமேற்கில் பாய்கின்ற ஓர் ஆறாகும். இது 70 மைல்கள் (112 கி.மீ.) நீளமுள்ளது. மான்செஸ்டர் பெருநகரத்தின் இசுடாக்போர்ட்டிலிருந்து துவங்கி மெர்சிசைடில் லிவர்ப்பூல் வளைகுடாவில் சேர்கிறது. பல நூற்றாண்டுகளாக இது வரலாற்றுச்சிறப்பு மிக்க பழைய கௌன்டிகளான இலங்காசையருக்கும் செசையருக்கும் எல்லையாக அமைந்திருந்தது.
# கனிச்சாறு (நூல்)

பாவலரேறு பெருஞ்சித்திரனார் தம் இளமைக் காலத்திலேயே தமிழரின் மொழி, இன, நாட்டு நலக்கொள்கையைப் பின்பற்றிச் செயற்படத் தொடங்கினார். மொழிஞாயிறு தேவநேயப் பாவாணரின் மாணவராக இருந்து தமிழில் புலமை கைவரப்பெற்றுப் பாவாணரைத் தமிழுலகம், மொழியியல் உலகிற்கு உயர்த்திக் காட்டியதில் பெரும்பங்கு அவருக்கு உண்டு. ‘தென்மொழி’ என்ற தனித்தமிழ் இதழ் ஒன்றை நடத்தித் தனித்தமிழ்க்கொள்கை தொடரவும் வெற்றிபெறவும் செய்தார். அதனால் உலகமுழுவதும் தன்னறிமுகமும் பாராட்டுதலும் கிடைத்தது.  
தம் வாழ்நாள் முழுவதும் உணர்வான பாடல்களை எழுதித் தமிழினத்திற்கு தன்னுணர்வு, விழிப்புணர்வு ஊட்டியவர். தமிழனுக்கு ஒரு சொந்த நாடு கிடைக்க வேண்டும் என்ற கொள்கை கொண்டவர். தனித்தமிழ் நாட்டுக் கொள்கையுடையவர். வாழ்க்கை முழுவதும் தாம் கொண்ட கொள்கைக்காகச் சொற்பொழிவு, இதழ்ப்பணி, போராட்டம் எனப் பலமுறைகளில் ஈடுபட்டு, பலமுறை சிறை சென்றுள்ளார். அவர்தம் வாழ்நாள் முழுவதுமான பாடல்கள் **எட்டு தொகுதிகளாகக் தொகுக்கப்பட்டு, அவரின் 80 - ஆம் ஆண்டில் வெளிவருகிறது**. இவரது படைப்புகள் அனைத்தும், நாட்டுடைமையாக்கப்பட்டுள்ளன. அவற்றில் இக்**கனிச்சாறு**ம் ஒன்றாகும்.